L'orxata artesana d'Alboraia, en els Premis Acadèmia de Gastronomia de la Comunitat Valenciana
12 de febrer de 2024

L'Acadèmia de Gastronomia de la Comunitat Valenciana celebra els seus premis gastronòmics en un esdeveniment a l'Hotel Balneari Les Arenes. Els Premis Premis Acadèmia de Gastronomia de la Comunitat Valenciana a més comptaran amb un convidat molt especial: el Club de Producte Artesans de l'Orxata, que delectarà a premiats i assistents amb el seu producte estrela.

El Club de Producte, una iniciativa de l'Ajuntament d'Alboraia amb el Gremi d'Orxaters Artesans, ha sigut convidat a l'esdeveniment per primera vegada per a oferir una degustació d'orxata artesanal a les persones assistents. La participació reflecteix el creixent impacte i popularitat de l'orxata artesana i el seu posicionament com un producte gurmet en la gastronomia. Miguel Chavarría, alcalde d'Alboraia, assistirà als premis com a representant institucional al costat d'Alboraia Turisme.

"Alboraia Artesans de l'Orxata" és un club de producte que reuneix empreses i serveis que elaboren i comercialitzen experiències turístiques vinculades a la producció artesanal d'orxata, que busca posicionar la localitat d'Alboraia com el bressol de l'orxata, la destinació turística de referència en l'elaboració artesana d'aquesta beguda.

Els Premis Acadèmia de Gastronomia CV 2023 compten amb el suport institucional de la Generalitat de València - L'Exquisit Mediterrani, l'Oficina de Turisme de València - Diputació de València, la Cambra de Comerç de València, i diversos ajuntaments. Són considerats com els premis gastronòmics independents més rellevants de la Comunitat Valenciana.